এবারের স্বাধীনতা দিবস দেশটির নাগরিকদের কাছে গত বারের চেয়ে একটু আলাদা। চলতি সপ্তাহেই নতুন প্রধানমন্ত্রী হিসেবে শপথ নিচ্ছেন ইমরান খান। গত ২৫ জুলাইয়ের নির্বাচনে নওয়াজের ক্ষমতাসীন দলকে হারিয়ে বড় ব্যবধানে জয়ী হয় ইমরানের পিটিআই। ইমরানকে কেন্দ্র করে নতুনভাবে ঘুরে দাঁড়ানোর স্বপ্ন দেখছেন পাকিস্তানিরা। তাই এবারের স্বাধীনতা দিবসে সাধারণ জনগণের মধ্যে উদ্দীপনা যেন একটু বেশিই দেখা যায়।